9. Udtalelse til Ankestyrelsen om fastsættelse af sagsbehandlingsfrister efter 
retssikkerhedslovens § 3, stk. 2 (Åben)
Tidl. politisk behandling
BY, 19.03.24, pkt. 6, BY, 25.06.24, pkt. 14, BY, 
24.09.24, pkt. 6.
Forventet sagsgang
        AU, ØK, BY
Lovgrundlag
Lov om retssikkerhed og administration 
(Retssikkerhedsloven) § 3, stk. 2
SAGENS INDHOLD
Byrådet skal i denne sag tage stilling til en udtalelse til Ankestyrelsen om Favrskov Kommunes fastsættelse 
af sagsbehandlingsfrister efter retssikkerhedslovens § 3, stk. 2. Udtalelsen er svar på Ankestyrelsens 
tilsynsudtalelse af 19. september 2024.  
Baggrunden for tilsynsudtalelsen er Ankestyrelsens brev af 18. december 2023, hvor Byrådet blev anmodet 
om at redegøre for, hvordan Favrskov Kommune sikrer, at frister for sagsbehandlingen på det sociale 
område og beskæftigelsesområdet lever op til Ankestyrelsens udmeldte praksis om forståelsen af 
retssikkerhedslovens § 3, stk. 2.
Byrådet godkendte 18. marts 2024 svaret til Ankestyrelsen, hvori det bl.a. fremgik, at forvaltningen 
vurderede, at det på baggrund af Ankestyrelsens præcisering vil være relevant at fastsætte og offentliggøre 
sagsbehandlingsfrister for en række yderligere ansøgningssager. De nye frister blev godkendt af Byrådet 
25. juni 2024 og offentliggjort på kommunens hjemmeside 25. september 2024 umiddelbart efter Byrådets 
behandling af høringssvar fra henholdsvis Handicap- og Ældrerådet 24. september 2024. 
Ankestyrelsen har på baggrund af Byrådets svar fremsendt tilsynsudtalelsen af 19. september 2024. Det 
fremgår heraf, at Ankestyrelsen vurderer, at Favrskov Kommune ikke lever op til forpligtelserne i § 3, stk. 
2, i retssikkerhedsloven, da kommunen ikke har offentliggjort sagsbehandlingsfrister på alle relevante 
sagsområder, herunder fx VISO-forløb efter både serviceloven og barnets lov. 
Ankestyrelsen 
vurderer 
desuden, 
at 
[adresse] 
Kommunes 
praksis 
for 
beregning 
af 
fire 
sagsbehandlingsfrister på beskæftigelsesområdet er i strid med retssikkerhedslovens § 3, stk. 2. 
Ankestyrelsen anmoder i den forbindelse Byrådet om at oplyse, hvad tilsynsudtalelsen giver Byrådet 
anledning til. 
VURDERING
Favrskov Kommune har først offentliggjort de nye frister på kommunens hjemmeside efter Byrådets 
behandling af høringssvarene fra Handicaprådet og Ældrerådet 24. september 2024. Det vil sige, at 
hjemmesiden endnu ikke var opdateret med alle de relevante sagsbehandlingsfrister ved Ankestyrelsens 
gennemgang og den deraf følgende tilsynsudtalelse af 19. september 2024. 
Det er på den baggrund forvaltningens vurdering, at Favrskov Kommune efter offentliggørelsen af de nye 
frister nu har fastsat frister på alle de relevante sagsområder i henhold til retssikkerhedslovens § 3, stk. 2.
[adresse]: EMN-2024-02380
Dok-ID: 3801519
Sagsbehandler: ehau
Byråd
17. december 2024  16:00
I 
forhold 
til 
sagsbehandlingsfristerne 
for 
fleksjob, 
ressourceforløb, 
tilskud 
til 
selvstændig 
erhvervsvirksomhed for borgere med varige begrænsninger i arbejdsevnen og førtidspension har [adresse] 
Kommune hidtil fastsat en sagsbehandlingsfrist, der løber fra, at sagen er fuldt oplyst. Den praksis er i 
overensstemmelse med den dialog, der tidligere har været med Ankestyrelsen om, at de pågældende sager 
ikke er ansøgningssager og dermed ikke er omfattet af retssikkerhedslovens § 3, stk. 2. [adresse] 
Kommune har dog af hensyn til ønsket om god service til borgerne og i lyset af principperne om god 
forvaltningsskik valgt at offentliggøre en frist på 3 måneder fra de omhandlede sager er fuldt oplyst. De 
nuværende fastsatte frister for de pågældende sager er godkendt af Byrådet 24. november 2020.
Baggrunden for at beregne sagsbehandlingsfristen fra sagen er fuldt oplyst er, at der i forhold til de 
omhandlede sagstyper ofte er tale om komplekse sager, hvor forvaltningen i høj grad skal indhente 
sundhedsfaglige vurderinger fra forskellige eksterne parter. Det betyder, at forvaltningen ikke selv kan styre 
sagsbehandlingstiden. Dertil kommer, at hvis en borger anmoder om at få bevilget ressourceforløb eller 
fleksjob, så er kommunen forpligtet til forud for, at der tages stilling til fx ressourceforløb eller fleksjob, at 
foretage en individuel og samlet helhedsvurdering af borgerens arbejdsevne samt træffe afgørelse om, 
hvilken indsats, der skal iværksættes. 
Forvaltningen har på den baggrund vurderet, at det af hensyn til ønsket om god service til borgerne er mere 
retvisende at offentliggøre en frist fra sagen er fuldt oplyst. 
I tilsynsudtalelse af 19. september 2024 præciserer Ankestyrelsen imidlertid, at Favrskov Kommunes 
beregning af sagsbehandlingsfrister for de fire sagstyper ikke længere er i overensstemmelse med 
retssikkerhedslovens § 3, stk. 2. En kommune kan ikke stille krav om, at sagen skal være fuldt oplyst, før 
den udmeldte sagsbehandlingsfrist begynder at løbe. 
Med baggrund i Ankestyrelsens udtalelse vurderer forvaltningen, at de nuværende frister på tre måneder 
for disse sagstyper ikke afspejler de reelle sagsbehandlingstider. Derfor indstiller forvaltningen, at der 
fremadrettet fastsættes nedenstående frister beregnet fra sagen påbegyndes til der træffes afgørelse. Det 
skal bemærkes, at ændringen ikke er et udtryk for, at sagsbehandlingstiden forlænges for de pågældende 
sager, men at der tælles fra et andet tidspunkt i sagsforløbet. 

Fleksjob (Lov om aktiv beskæftigelsesindsats § 116): 6 måneder.

Ressourceforløb (Lov om aktiv beskæftigelsesindsats § 112): 6 måneder. 

Tilskud til selvstændig erhvervsvirksomhed for borgere med varige begrænsninger i arbejdsevnen 
(Lov om aktiv beskæftigelsesindsats § 136): 6 måneder. 
For så vidt angår førtidspension offentliggøres følgende lovbestemte frister:

§ 17 i lov om social pension - beslutning om overgang til behandling på det foreliggende grundlag: 3 
måneder.

§ 18 i lov om social pension - beslutning om overgang til behandling efter reglerne om førtidspension: 
3 måneder. 
INDDRAGELSE
Handicaprådet blev hørt i forbindelse med sagen om fastsættelse af sagsbehandlingsfrister på det sociale 
område og arbejdsmarkedsområdet, som blev behandlet af Byrådet 25. juni 2024. Efter aftale med 
Handicaprådets formand vurderes der ikke at være behov for en særskilt høring i denne sag.
De godkendte sagsbehandlingsfrister offentliggøres på kommunens hjemmeside, hvilket er et krav i 
retssikkerhedsloven.
ØKONOMI
Der er ingen økonomiske konsekvenser. 
INDSTILLING
Direktøren for Job og Økonomi indstiller til Byrådet: 
1.
At udtalelsen til Ankestyrelsen godkendes. 
2.
At de foreslåede sagsbehandlingsfrister for fleksjob, ressourceforløb, tilskud til selvstændig 
erhvervsvirksomhed for borgere med varige begrænsninger i arbejdsevnen og førtidspension 
godkendes. 
BESLUTNING
Arbejdsmarkedsudvalget, 4. december 2024:
Fraværende: Ingen
Indstilles godkendt.
Økonomiudvalget, 10. december 2024:
Fraværende: Ingen
Indstilles godkendt.
Byrådet, 17. december 2024:
Fraværende: Ingen
Godkendt.
Bilag

Udtalelse fra Favrskov Byråd (3801520)
